Anlu kompaniyasi bilan yo‘llarda transport oqimini boshqarishda innovatsion yechimlarni ishlab chiqish imkoniyati muhokama qilindi. Foto: Transport vazirligi Xitoy kompaniyasi intellektual transport tizimini joriy etishda O‘zbekiston bilan hamkorlik qilmoqchi. Transport vazirligi xabariga ko‘ra, vazirning birinchi o‘rinbosari Mamanbiy Omarov Anlu International kompaniyasi vitse-prezidenti bilan uchrashdi. Unda intellektual transport tizimi hamda yo‘llarda transport oqimini boshqarishda innovatsion yechimlarni joriy etish masalalari muhokama qilindi. Tomonlar bu orqali harakat xavfsizligini ta’minlash yo‘nalishida hamkorlik qilmoqchi. Avvalroq Xitoyning Hichain kompaniyasi O‘zbekistonning uchta hududida logistika markazini ochishi ma’lum qilingandi.